ยอดเช่าพื้นที่นิคมฯกนอ.โต40%
กนอ.โชว์ยอดขาย 5 เดือน 1,744 ไร่ เพิ่มขึ้น 40% พร้อมตั้งนิคมฯ ชายแดนรับเออีซี
5 เม.ย. 2555

กนอ.โชว์ยอดขาย 5 เดือน 1,744 ไร่ เพิ่มขึ้น 40% พร้อมตั้งนิคมฯ ชายแดนรับเออีซี
นายวีรพงศ์ ไชยเพิ่ม ผู้ว่าการการนิคมอุตสาหกรรมแห่งประเทศไทย (กนอ.) เปิดเผยว่า ยอดขายพื้นที่นิคมอุตสาหกรรมตั้งแต่เดือน ต.ค. 2554ก.พ. 2555 อยู่ที่ 1,744 ไร่ เพิ่มขึ้น 40.8% เนื่องจากนักลงทุนทั้งไทยและต่างประเทศมีความมั่นใจในมาตรการดูแลผู้ประกอบการในนิคมฯ
นอกจากนี้ กนอ.อยู่ระหว่างจัดทำรายละเอียดตั้งนิคมฯ ชายแดน รองรับการเปิดเสรีประชาคมเศรษฐกิจอาเซียน (เออีซี) ที่ด่านพุน้ำร้อน จ.กาญจนบุรี เพื่อบริการด้านโลจิสติกส์ การขนส่งสินค้าเทกอง และคอนเทนเนอร์ เชื่อมโยงกับโครงการท่าเรือน้ำลึกทวายและนิคมฯ ทวาย เริ่มปี 2556-2557 เปิดปี 2558
นายจิระพงษ์ วินิชบุตร กรรมการผู้จัดการ บริษัท สวนอุตสาหกรรมโรจนะ กล่าวว่า ได้ทุ่มงบประมาณ 3,000 ล้านบาท ขยายกิจการโครงการสวนอุตสาหกรรมโรจนะ ระยอง 2 บนเนื้อที่กว่า 2,000 ไร่ ใน อ.ปลวกแดง คาดว่าจะแล้วเสร็จภายใน 6 เดือน เน้นลูกค้ากลุ่มอุตสาหกรรมยานยนต์ อิเล็กทรอนิกส์ มีลูกค้าสนใจจองพื้นแล้ว 500-600 ไร่